
AMENDAMENTE
Comisia pentru control bugetar prezintă Comisiei pentru bugete, care este comisie competentă, următoarele:

<RepeatBlock-Amend>
<Amend>Amendamentul		<NumAm>1</NumAm>
<DocAmend>Propunere de rezoluție</DocAmend>
<Article>Referirea 19 a (nouă)</Article>
	

	Propunerea de rezoluție
	Amendamentul

	
	–	având în vedere procedura de descărcare de gestiune și constatările Curții de Conturi Europene din rapoartele sale anuale privind execuția bugetului UE,


</Amend>
<Amend>Amendamentul		<NumAm>2</NumAm>
<DocAmend>Propunere de rezoluție</DocAmend>
<Article>Considerentul E</Article>
	

	Propunerea de rezoluție
	Amendamentul

	E.	întrucât bugetul Uniunii, consolidat de NGEU, a avut un rol esențial în atenuarea impactului economic și social al crizei provocate de pandemia de COVID-19 și în răspunsul la efectele războiului de agresiune al Rusiei împotriva Ucrainei; întrucât bugetul Uniunii este în continuare insuficient dotat, în ceea ce privește dimensiunea, structura și normele, pentru a-și îndeplini pe deplin rolul de adaptare la evoluția nevoilor de cheltuieli, de abordare a șocurilor și de răspuns la crize și de punere în practică a principiului solidarității;
	E.	întrucât bugetul Uniunii a avut un rol esențial în atenuarea impactului economic și social al crizei provocate de pandemia de COVID-19 și în răspunsul la efectele războiului de agresiune al Rusiei împotriva Ucrainei; întrucât bugetul Uniunii este în continuare insuficient dotat, în ceea ce privește structura și normele, pentru a-și îndeplini pe deplin rolul de adaptare la evoluția nevoilor de cheltuieli, de abordare a șocurilor și de răspuns la crize și de punere în practică a principiului solidarității;


</Amend>
<Amend>Amendamentul		<NumAm>3</NumAm>
<DocAmend>Propunere de rezoluție</DocAmend>
<Article>Considerentul Ha (nou)</Article>
	

	Propunerea de rezoluție
	Amendamentul

	
	Ha.	întrucât, în raportul său din 20231a, Curtea de Conturi Europeană a conchis că rata de eroare în cheltuielile UE a crescut la 5,6 % din bugetul total și a avertizat că datoria europeană în creștere exercită o presiune tot mai mare asupra bugetului UE;

	
	_________________

	
	1a Curtea de Conturi Europeană, „Rapoarte anuale 2023”. 


</Amend>
<Amend>Amendamentul		<NumAm>4</NumAm>
<DocAmend>Propunere de rezoluție</DocAmend>
<Article>Punctul 3</Article>
	

	Propunerea de rezoluție
	Amendamentul

	3.	subliniază că CFM post-2027 trebuie, de asemenea, să devină mai simplu și mai transparent și să fie protejat împotriva utilizării abuzive, a fraudei și a încălcărilor principiilor statului de drept și ale valorilor Uniunii;
	3.	subliniază că CFM post-2027 trebuie, de asemenea, să devină mai simplu și mai democratic, mai accesibil și mai transparent, îmbunătățind eficiența și responsabilitatea prin simplificarea și raționalizarea procedurilor și să fie protejat împotriva corupției, a utilizării abuzive, a fraudei și a conflictelor de interese și permițând luarea de măsuri imediate în cazul încălcărilor principiilor statului de drept și ale valorilor fundamentale ale Uniunii; subliniază importanța protejării intereselor financiare ale Uniunii; subliniază că simplificarea nu ar trebui să afecteze în mod negativ transparența și ar trebui să aducă beneficii în primul rând beneficiarilor finali și să mărească accesibilitatea procedurilor de depunere a cererilor;


</Amend>
<Amend>Amendamentul		<NumAm>5</NumAm>
<DocAmend>Propunere de rezoluție</DocAmend>
<Article>Punctul 3 a (nou)</Article>
	

	Propunerea de rezoluție
	Amendamentul

	
	3a.	subliniază importanța arhitecturii antifraudă a UE în contextul CFM post-2027 și rolul esențial pe care trebuie să îl joace instituțiile, oficiile și agențiile UE [Curtea de Conturi Europeană, Eurojust, Europol, Parchetul European (EPPO) și Oficiul European de Luptă Antifraudă (OLAF)]; solicită o finanțare suficientă a acestor organisme și le încurajează să își consolideze cooperarea, în special în ceea ce privește schimbul de informații privind activitățile infracționale/frauduloase legate de fondurile UE și asigurarea accesului reciproc la datele lor; reamintește importanța pe care o au coordonarea și cooperarea intensificată cu sistemele judiciar și polițienesc ale statelor membre pentru a combate mai eficient fraudele, abuzurile și criminalitatea organizată; insistă asupra faptului că participarea la EPPO trebuie să fie obligatorie pentru statele membre care primesc fonduri UE în cadrul CFM post-2027, cu excepția cazului în care statul membru are o clauză constituțională de neparticipare; solicită explorarea sinergiilor și a posibilei consolidări a arhitecturii antifraudă a Uniunii; subliniază că arhitectura antifraudă actuală se confruntă cu provocări precum fragmentarea și lipsa unui cadru de guvernanță integrat, suprapunerea competențelor, resurse insuficiente și date nefiabile, care pot conduce la subestimarea fraudelor împotriva finanțelor UE; invită, prin urmare, Comisia (i) să creeze un cadru de guvernanță comun pentru a coordona toți actorii antifraudă, (ii) să pună în aplicare un sistem de raportare unificat pentru a consolida informațiile disponibile, (iii) să promoveze o utilizare mai intensă a instrumentelor electronice pentru a îmbunătăți colectarea datelor, schimbul de date și analiza datelor și (iv) să consolideze resursele financiare și umane pentru a asigura eficacitatea instituțiilor antifraudă;


</Amend>
<Amend>Amendamentul		<NumAm>6</NumAm>
<DocAmend>Propunere de rezoluție</DocAmend>
<Article>Punctul 4</Article>
	

	Propunerea de rezoluție
	Amendamentul

	4.	subliniază că un CFM mai simplu și mai flexibil necesită o răspundere parlamentară mai solidă;
	4.	subliniază că un CFM mai simplu și mai flexibil necesită o mai mare transparență, precum și un control parlamentar și o răspundere parlamentară mai solide; reamintește că cetățenii UE trebuie să poată conta pe cei care execută bugetul UE că îi informează despre modul în care au fost cheltuite fondurile și măsura în care s-au atins obiectivele; reamintește că transparența este esențială pentru a păstra încrederea cetățenilor și că frauda și utilizarea abuzivă a fondurilor sunt extrem de dăunătoare pentru menținerea acestei încrederi; invită Comisia să instituie mecanisme antifraudă solide în toate instrumentele de finanțare pentru CFM post-2027, care să asigure protecția bugetului UE; recomandă realizarea de progrese în direcția creării unei baze de date accesibile publicului, care să ofere informații în timp real cu privire la alocările bugetare ale UE și la rezultatele cheltuielilor;


</Amend>
<Amend>Amendamentul		<NumAm>7</NumAm>
<DocAmend>Propunere de rezoluție</DocAmend>
<Article>Punctul 6</Article>
	

	Propunerea de rezoluție
	Amendamentul

	6.	este convins că stimularea competitivității, decarbonizarea economiei și consolidarea capacității de inovare a Uniunii sunt priorități centrale pentru CFM post-2027 și sunt vitale pentru a asigura o creștere pe termen lung, sustenabilă și favorabilă incluziunii și o economie și o societate mai reziliente;
	6.	este convins că stimularea competitivității, consolidarea securității Europei, decarbonizarea economiei și consolidarea capacității de inovare a Uniunii sunt priorități centrale pentru CFM post-2027 și sunt vitale pentru a asigura o creștere pe termen lung, sustenabilă și favorabilă incluziunii și o economie și o societate mai reziliente;


</Amend>
<Amend>Amendamentul		<NumAm>8</NumAm>
<DocAmend>Propunere de rezoluție</DocAmend>
<Article>Punctul 8</Article>
	

	Propunerea de rezoluție
	Amendamentul

	8.	subliniază că Draghi plasează deficitul anual de investiții în materie de inovare și infrastructură la 750-800 miliarde EUR pe an între 2025 și 2030; subliniază că, deși bugetul Uniunii nu poate acoperi singur acest deficit, trebuie să joace un rol vital;
	8.	subliniază că Draghi plasează deficitul anual de investiții în materie de inovare și infrastructură la 750-800 miliarde EUR pe an între 2025 și 2030; subliniază că, deși bugetul Uniunii nu poate acoperi singur acest deficit, bugetul ar trebui totuși să sprijine cât mai mult posibil competitivitatea UE;


</Amend>
<Amend>Amendamentul		<NumAm>9</NumAm>
<DocAmend>Propunere de rezoluție</DocAmend>
<Article>Punctul 9</Article>
	

	Propunerea de rezoluție
	Amendamentul

	9.	subliniază că bugetul Uniunii trebuie să fie atent coordonat cu cheltuielile naționale și conceput astfel încât să poată reduce riscurile și mobiliza investițiile private în mod eficace, permițând întreprinderilor nou-înființate și IMM-urilor să aibă acces mai ușor la fonduri; solicită, prin urmare, ca programele precum InvestEU, care asigură adiționalitatea și urmează o abordare bazată pe piață, bazată pe cerere, să fie consolidate în mod semnificativ în următorul CFM; consideră că garanțiile bugetare reprezintă o utilizare eficace a resurselor și solicită simplificarea acestora;
	9.	solicită ca următorul CFM să fie dotat cu garanții solide pentru a preveni corupția și a asigura transparența; subliniază că bugetul Uniunii trebuie să fie atent coordonat cu cheltuielile naționale și conceput astfel încât să poată reduce riscurile și mobiliza investițiile private în mod eficace, permițând întreprinderilor nou-înființate, întreprinderilor în faza de extindere și IMM-urilor să aibă acces mai ușor la fonduri; solicită, prin urmare, ca programele precum InvestEU, care asigură adiționalitatea și urmează o abordare bazată pe piață, bazată pe cerere, să fie consolidate în mod semnificativ și aliniate la prioritățile Uniunii și la amploarea provocărilor identificate în următorul CFM și să li se permită să mențină o abordare mai puțin reticentă la riscuri pentru a stimula cu adevărat inovarea; consideră că garanțiile bugetare reprezintă o utilizare eficace a resurselor, dacă sunt însoțite de măsuri eficace de combatere a corupției, și solicită simplificarea acestora;


</Amend>
<Amend>Amendamentul		<NumAm>10</NumAm>
<DocAmend>Propunere de rezoluție</DocAmend>
<Article>Punctul 10</Article>
	

	Propunerea de rezoluție
	Amendamentul

	10.	insistă asupra faptului că, în următorul CFM, trebuie depuse mai multe eforturi pentru a maximiza potențialul rolului Grupului Băncii Europene de Investiții – împreună cu alte instituții financiare internaționale și naționale – în acordarea de împrumuturi în domenii strategice de politică, cum ar fi clima și, mai recent, proiectele de apărare cu dublă utilizare;
	10.	insistă asupra faptului că, în următorul CFM, trebuie depuse mai multe eforturi pentru a maximiza potențialul rolului Grupului Băncii Europene de Investiții – împreună cu alte instituții financiare internaționale și naționale – în acordarea de împrumuturi și furnizarea de servicii de consultanță în domenii strategice de politică, cum ar fi clima și, mai recent, proiectele de apărare cu dublă utilizare;


</Amend>
<Amend>Amendamentul		<NumAm>11</NumAm>
<DocAmend>Propunere de rezoluție</DocAmend>
<Article>Punctul 16</Article>
	

	Propunerea de rezoluție
	Amendamentul

	16.	subliniază că, pentru a concura cu alți actori majori la nivel mondial, economia europeană trebuie, de asemenea, să devină mai competitivă și mai rezilientă în ceea ce privește oferta, investind mai mult în autonomia strategică deschisă a Uniunii printr-o politică industrială consolidată și prin concentrarea asupra sectoarelor strategice și a tehnologiilor critice pentru a reduce dependența de țările terțe;
	16.	subliniază că, pentru a concura cu alți actori majori la nivel mondial, economia europeană trebuie, de asemenea, să devină mai competitivă și mai rezilientă în ceea ce privește oferta, investind mai mult în autonomia strategică deschisă a Uniunii printr-o politică industrială consolidată, direcționată și coordonată și prin concentrarea asupra sectoarelor strategice și a tehnologiilor critice pentru a reduce dependența de țările terțe;


</Amend>
<Amend>Amendamentul		<NumAm>12</NumAm>
<DocAmend>Propunere de rezoluție</DocAmend>
<Article>Punctul 17</Article>
	

	Propunerea de rezoluție
	Amendamentul

	17.	subliniază că securitatea alimentară este o componentă vitală a autonomiei strategice și că următorul CFM trebuie să sprijine în continuare sectoarele agriculturii și pescuitului din Uniune, inclusiv micii fermieri și tinerii fermieri și pescari, și să ajute sectoarele să protejeze mai bine clima și biodiversitatea; subliniază rolul esențial al politicii agricole comune în creșterea productivității prin progresul tehnic, asigurarea unui nivel de trai echitabil pentru fermieri și garantarea securității alimentare; solicită o finanțare adecvată pentru politica agricolă comună în următorul CFM;
	17.	subliniază că securitatea alimentară este o componentă vitală a autonomiei strategice și că următorul CFM trebuie să sprijine în continuare sectoarele agriculturii și pescuitului din Uniune, inclusiv micii fermieri și tinerii fermieri și pescari, și să ajute sectoarele să protejeze mai bine clima și biodiversitatea; observă rolul esențial al politicii agricole comune în creșterea productivității prin progresul tehnic, asigurarea unui nivel de trai echitabil pentru fermieri și garantarea securității alimentare; solicită ca, în următorul CFM, să se realizeze investiții în politica agricolă comună distribuite în mod uniform, transparente, direcționate și pentru care se poate asigura trasabilitatea;


</Amend>
<Amend>Amendamentul		<NumAm>13</NumAm>
<DocAmend>Propunere de rezoluție</DocAmend>
<Article>Punctul 18</Article>
	

	Propunerea de rezoluție
	Amendamentul

	18.	reamintește că coeziunea socială, economică și teritorială este o piatră de temelie a integrării europene și este vitală pentru a conferi coeziune Uniunii și pentru a aprofunda piața unică; subliniază că o politică de coeziune modernizată trebuie să urmeze o abordare descentralizată, bazată pe realitatea locală, pe guvernanța pe mai multe niveluri și pe principiul gestiunii partajate și al parteneriatului, implicând pe deplin autoritățile locale și regionale;
	18.	reamintește că coeziunea socială, economică și teritorială este o piatră de temelie a integrării europene și este vitală pentru a conferi coeziune Uniunii și pentru a aprofunda piața unică, care are încă un potențial neexploatat, conform raportului din 2025 privind piața unică și competitivitatea; subliniază că o politică de coeziune modernizată trebuie să urmeze o abordare descentralizată, bazată pe realitatea locală, pe guvernanța pe mai multe niveluri și pe principiul gestiunii partajate și al parteneriatului, implicând pe deplin autoritățile locale și regionale, precum și alte părți interesate relevante; consideră că participarea lor activă va asigura o supraveghere eficace și va contribui la întărirea garanțiilor împotriva corupției și a utilizării abuzive a fondurilor, consolidând astfel transparența, responsabilitatea și protecția intereselor financiare ale Uniunii; reamintește importanța abordării ratei scăzute de absorbție a fondurilor de coeziune și solicită o abordare mai concentrată a nevoilor economice locale și regionale, inclusiv prin dezvoltarea unor strategii de specializare inteligentă pentru cercetare și inovare;


</Amend>
<Amend>Amendamentul		<NumAm>14</NumAm>
<DocAmend>Propunere de rezoluție</DocAmend>
<Article>Punctul 22</Article>
	

	Propunerea de rezoluție
	Amendamentul

	22.	reamintește că Uniunea s-a angajat să atingă neutralitatea climatică până în 2050, ceea ce necesită o decarbonizare a economiei prin implementarea unor tehnologii curate, a unei infrastructuri energetice și de transport îmbunătățite și a unor locuințe mai eficiente din punct de vedere energetic; ia act de faptul că Comisia estimează că este nevoie de investiții suplimentare pentru a atinge neutralitatea climatică până în 2050, situate la 1,5 % din PIB pe an comparativ cu deceniul 2011-2020, și că, deși numai bugetul Uniunii nu poate acoperi decalajul, acesta trebuie să rămână un contribuitor esențial;
	22.	constată că Uniunea s-a angajat să atingă neutralitatea climatică până în 2050, ceea ce necesită o decarbonizare a economiei prin implementarea unor tehnologii curate, a unei infrastructuri energetice și de transport îmbunătățite și a unor locuințe mai eficiente din punct de vedere energetic; ia act de faptul că Comisia estimează că este nevoie de investiții suplimentare pentru a atinge neutralitatea climatică până în 2050, situate la 1,5 % din PIB pe an comparativ cu deceniul 2011-2020; ia act de valoarea indicatorilor de performanță privind realizarea neutralității climatice pentru a monitoriza punerea în aplicare a politicilor și a investițiilor UE;


</Amend>
<Amend>Amendamentul		<NumAm>15</NumAm>
<DocAmend>Propunere de rezoluție</DocAmend>
<Article>Punctul 25</Article>
	

	Propunerea de rezoluție
	Amendamentul

	25.	reamintește că securitatea este fundamentul prosperității și al modelului social al Uniunii și că următorul CFM trebuie să investească mult mai mult în protejarea Uniunii împotriva numeroaselor amenințări cu care se confruntă;
	25.	reamintește că securitatea este fundamentul prosperității și al modelului social al Uniunii și că trebuie să i se acorde o mare prioritate în următorul CFM având în vedere numeroasele amenințări cu care se confruntă UE, precum conflictele geopolitice, amenințările hibride și cibernetice și regimurile autoritare ce subminează libertatea, democrația și alte valori europene fundamentale;


</Amend>
<Amend>Amendamentul		<NumAm>16</NumAm>
<DocAmend>Propunere de rezoluție</DocAmend>
<Article>Punctul 27</Article>
	

	Propunerea de rezoluție
	Amendamentul

	27.	subliniază că Uniunea a jucat un rol vital în realizarea unei păci durabile pe teritoriul său și trebuie să continue să facă acest lucru, adaptându-se la realitatea războiului de la porțile sale și la necesitatea de a consolida în mod considerabil capabilitățile și gradul de pregătire pentru apărare, cu mult dincolo de alocarea actuală;
	27.	subliniază că Uniunea a jucat un rol vital în realizarea unei păci durabile pe teritoriul său și trebuie să continue să facă acest lucru, adaptându-se prompt la realitatea războiului de la porțile sale și la necesitatea de a consolida în mod considerabil capabilitățile și gradul de pregătire pentru apărare, cu mult dincolo de alocarea actuală;


</Amend>
<Amend>Amendamentul		<NumAm>17</NumAm>
<DocAmend>Propunere de rezoluție</DocAmend>
<Article>Punctul 28</Article>
	

	Propunerea de rezoluție
	Amendamentul

	28.	constată că, potrivit Președintei Comisiei, deficitul de cheltuieli pentru apărare se ridică în prezent la 500 miliarde EUR pentru următorul deceniu; subliniază că bugetul Uniunii nu poate acoperi singur această lacună, dar are un rol important de jucat;
	28	constată că, potrivit Președintei Comisiei, deficitul de cheltuieli pentru apărare se ridică în prezent la 500 miliarde EUR pentru următorul deceniu; observă că bugetul Uniunii nu poate acoperi singur această lacună, în pofida faptului că cheltuielile pentru apărare și securitate reprezintă o prioritate a UE, inclusiv în ceea ce privește autonomia strategică; invită Comisia să analizeze posibilitatea de a permite investițiilor private și fluxurilor de capital, precum și parteneriatelor public-privat să acopere deficitul de cheltuieli și să asigure standarde ridicate de transparență, etică și responsabilitate;


</Amend>
<Amend>Amendamentul		<NumAm>18</NumAm>
<DocAmend>Propunere de rezoluție</DocAmend>
<Article>Punctul 30</Article>
	

	Propunerea de rezoluție
	Amendamentul

	30.	subliniază importanța sprijinului bugetar pentru mobilitatea militară, care modernizează infrastructura pentru scopuri militare și civile cu dublă utilizare și contribuie astfel la capabilitățile de apărare ale Uniunii;
	30.	reiterează importanța sprijinului bugetar coordonat în cadrul NATO pentru mobilitatea militară, care modernizează infrastructura pentru scopuri militare și civile cu dublă utilizare și contribuie astfel la capabilitățile de apărare ale Uniunii;


</Amend>
<Amend>Amendamentul		<NumAm>19</NumAm>
<DocAmend>Propunere de rezoluție</DocAmend>
<Article>Punctul 33</Article>
	

	Propunerea de rezoluție
	Amendamentul

	33.	subliniază că, odată cu schimbările tehnologice, a devenit mai ușor pentru actorii străini răuvoitori și oportuniști să răspândească dezinformarea, să intervină în alegeri și să comită atacuri cibernetice împotriva intereselor Uniunii; insistă asupra faptului că următorul CFM trebuie să investească în consolidarea securității cibernetice; subliniază importanța educației digitale și mediatice și a gândirii critice în acest sens, precum și necesitatea unui sprijin bugetar continuu din partea Uniunii pentru inițiativele din aceste domenii;
	33.	subliniază că, odată cu schimbările tehnologice, a devenit mai ușor pentru actorii străini răuvoitori și oportuniști să răspândească dezinformarea, să intervină în alegeri și să comită atacuri cibernetice împotriva intereselor Uniunii; insistă asupra faptului că următorul CFM trebuie să investească în consolidarea securității cibernetice; subliniază importanța educației digitale și mediatice și a gândirii critice în acest sens, precum și necesitatea unui sprijin bugetar continuu din partea Uniunii pentru inițiativele din aceste domenii; subliniază, de asemenea, că este necesar să se investească în educația publicului larg pentru a putea identifica amenințările cibernetice și a putea face față mediului caracterizat de dezinformare din lumea de azi;


</Amend>
<Amend>Amendamentul		<NumAm>20</NumAm>
<DocAmend>Propunere de rezoluție</DocAmend>
<Article>Punctul 38</Article>
	

	Propunerea de rezoluție
	Amendamentul

	38.	subliniază că bugetul trebuie să susțină rolul Uniunii de principal furnizor de ajutor pentru dezvoltare și de finanțare a combaterii schimbărilor climatice la nivel mondial, în conformitate cu obligațiile și angajamentele globale ale Uniunii; insistă asupra faptului că bugetul trebuie să sprijine în continuare Uniunea în eforturile sale de a apăra ordinea internațională bazată pe norme, democrația, multilateralismul, drepturile omului și valorile fundamentale;
	38.	subliniază că bugetul trebuie să susțină rolul Uniunii de principal furnizor de ajutor pentru dezvoltare și de finanțare a combaterii schimbărilor climatice la nivel mondial, în conformitate cu obligațiile și angajamentele globale ale Uniunii; insistă asupra faptului că bugetul trebuie să sprijine în continuare Uniunea în eforturile sale de a apăra ordinea internațională bazată pe norme, democrația, multilateralismul, drepturile omului și valorile fundamentale; subliniază necesitatea de a îmbunătăți supravegherea și raportarea investițiilor și a politicilor în acest domeniu;


</Amend>
<Amend>Amendamentul		<NumAm>21</NumAm>
<DocAmend>Propunere de rezoluție</DocAmend>
<Article>Punctul 43</Article>
	

	Propunerea de rezoluție
	Amendamentul

	43.	subliniază că sprijinul financiar trebuie să fie condiționat de punerea în aplicare a reformelor și de respectarea valorilor Uniunii; subliniază, în acest sens, necesitatea unui model solid de administrare care să asigure responsabilitatea, supravegherea și controlul parlamentar;
	43.	subliniază că sprijinul financiar trebuie să fie condiționat de punerea în aplicare a reformelor și de respectarea valorilor Uniunii, precum și de punerea în aplicare a unor măsuri eficiente pentru protejarea intereselor financiare ale Uniunii; reamintește recomandările Curții de Conturi Europene de a defini în prealabil obiective strategice clare privind măsurile legate de statul de drept pentru fiecare țară implicată în procesul de aderare și solicită introducerea unor realizări și rezultate detaliate pentru sprijinul pentru preaderare, însoțite de o metodologie clară cu scopul de a ghida deciziile referitoare la plăți; invită Comisia să introducă, în acordurile financiare cu țările candidate, dispoziții consolidate care să le acorde instituțiilor UE o mai mare capacitate de a controla utilizarea fondurilor UE; subliniază, în acest sens, necesitatea unui model solid de administrare care să asigure responsabilitatea, supravegherea și controlul parlamentar și, în special o structură solidă și funcțională de combatere a fraudelor;


</Amend>
<Amend>Amendamentul		<NumAm>22</NumAm>
<DocAmend>Propunere de rezoluție</DocAmend>
<Article>Punctul 44</Article>
	

	Propunerea de rezoluție
	Amendamentul

	44.	subliniază că sprijinul pentru preaderare acordat Ucrainei trebuie să fie distinct de asistența financiară pentru reconstrucție și redresare postbelică, în care nevoile sunt mult mai substanțiale și necesită un efort internațional concertat, din care sprijinul din bugetul Uniunii ar trebui să fie o parte importantă;
	44.	subliniază că sprijinul pentru preaderare acordat Ucrainei trebuie să fie adăugat la asistența financiară pentru reconstrucție și redresare postbelică, în care nevoile sunt mult mai substanțiale și necesită un efort internațional concertat, din care sprijinul din bugetul Uniunii ar trebui să fie o parte importantă;


</Amend>
<Amend>Amendamentul		<NumAm>23</NumAm>
<DocAmend>Propunere de rezoluție</DocAmend>
<Article>Subtitlul 6</Article>
	

	Propunerea de rezoluție
	Amendamentul

	Drepturile fundamentale, valorile Uniunii și statul de drept
	Drepturile fundamentale, statul de drept și alte valori ale Uniunii


</Amend>
<Amend>Amendamentul		<NumAm>24</NumAm>
<DocAmend>Propunere de rezoluție</DocAmend>
<Article>Punctul 46</Article>
	

	Propunerea de rezoluție
	Amendamentul

	46.	subliniază importanța bugetului Uniunii în promovarea și protejarea democrației și a valorilor Uniunii, în promovarea patrimoniului cultural comun al Uniunii și a integrării europene, în consolidarea implicării cetățenilor și a participării tinerilor și în promovarea drepturilor fundamentale consacrate în Carta drepturilor fundamentale și în statul de drept; subliniază importanța independenței justiției, a bunei funcționări a instituțiilor naționale, a sprijinului pentru societatea civilă și a dezoligarhizării;
	46.	subliniază importanța bugetului Uniunii în promovarea și protejarea democrației și a valorilor Uniunii, astfel cum este consacrat la articolul 2 din Tratatul privind Uniunea Europeană, în promovarea patrimoniului cultural comun al Uniunii și a integrării europene, în consolidarea implicării cetățenilor și a participării tinerilor și în promovarea drepturilor fundamentale consacrate în Carta drepturilor fundamentale și în statul de drept, asigurând totodată protejarea intereselor financiare ale Uniunii prin măsuri anticorupție și o gestiune financiară transparentă; subliniază importanța independenței sistemului judiciar, inclusiv a urmăririi penale, a bunei funcționări a instituțiilor europene, naționale și subnaționale, inclusiv a mass-mediei libere, independente și pluraliste și a unei societăți civile pluraliste și prospere, precum și a dezoligarhizării; subliniază că este necesar ca măsurile anticorupție solide să devină un pilon central al CFM post-2027; îndeamnă la implicarea deplină a Parlamentului în proces, inclusiv dreptul său de a avea acces la documentația relevantă pentru a asigura transparența și asumarea răspunderii pe parcursul întregii proceduri;


</Amend>
<Amend>Amendamentul		<NumAm>25</NumAm>
<DocAmend>Propunere de rezoluție</DocAmend>
<Article>Punctul 48</Article>
	

	Propunerea de rezoluție
	Amendamentul

	48.	subliniază importanța unor legături puternice între respectarea statului de drept și accesul la fondurile UE în cadrul actualului CFM; consideră că protejarea intereselor financiare ale Uniunii depinde de respectarea statului de drept la nivel național; salută, în special, impactul pozitiv al Regulamentului privind condiționalitatea legată de statul de drept asupra protejării intereselor financiare ale Uniunii în cazurile de încălcări sistemice și persistente ale statului de drept; invită Comisia și Consiliul să aplice regulamentul în mod strict, consecvent și fără întârzieri nejustificate ori de câte ori este necesar; subliniază că deciziile de suspendare sau de reducere a finanțării Uniunii pentru încălcări ale statului de drept trebuie să se bazeze pe criterii obiective și să nu fie ghidate de alte considerente și nici să fie rezultatul negocierilor;
	48.	consideră că respectarea statului de drept și a altor valori ale Uniunii este fundamentală pentru protejarea intereselor financiare ale UE și, prin urmare, o condiție prealabilă pentru accesarea fondurilor UE; subliniază importanța unor legături puternice între respectarea statului de drept și accesul la fondurile UE în cadrul actualului CFM; consideră că protejarea intereselor financiare ale Uniunii depinde de respectarea statului de drept la nivel național; salută, în special, impactul pozitiv al Regulamentului privind condiționalitatea legată de statul de drept asupra protejării intereselor financiare ale Uniunii în cazurile de încălcări sistemice și persistente ale statului de drept; invită Comisia și Consiliul să aplice regulamentul în mod strict, consecvent și fără întârzieri nejustificate ori de câte ori este necesar; subliniază că deciziile de suspendare sau de reducere a finanțării Uniunii pentru încălcări ale statului de drept trebuie să se bazeze pe criterii obiective, nediscriminatorii, asigurându-se astfel că mecanismul nu este utilizat ca instrument politic și nu face obiectul unor tactici de șantaj ale guvernelor care încearcă să influențeze deciziile Uniunii; solicită un cadru procedural îmbunătățit care să garanteze obiectivitatea, transparența, consecvența și protejarea beneficiarilor finali; îndeamnă la implicarea deplină a Parlamentului în proces, inclusiv dreptul său de a avea acces la documentația relevantă pentru a asigura transparența și asumarea răspunderii pe parcursul întregii proceduri; recunoaște apariția unor noi tipuri de încălcări ale statului de drept de către guvernele naționale și invită Comisia să abordeze aceste provocări în continuă evoluție, să includă o evaluare a situației respectării normelor pieței unice în evaluarea statului de drept în fiecare stat membru și să declanșeze mecanismul de condiționalitate în cazul în care apar încălcări structurale și persistente la nivel național care au un impact negativ asupra protecției intereselor financiare ale Uniunii; consideră că condiționalitățile ex ante și monitorizarea permanentă a îndeplinirii lor joacă un rol central în protejarea intereselor financiare ale UE;


</Amend>
<Amend>Amendamentul		<NumAm>26</NumAm>
<DocAmend>Propunere de rezoluție</DocAmend>
<Article>Punctul 49</Article>
	

	Propunerea de rezoluție
	Amendamentul

	49.	subliniază necesitatea unei legături puternice între statul de drept și bugetul Uniunii pentru perioada de după 2027 și salută intenția Comisiei de a consolida legăturile dintre recomandările din raportul anual privind statul de drept și accesul la fonduri prin intermediul bugetului; invită Comisia să prezinte, în raportul anual privind statul de drept începând cu 2025, măsura în care deficiențele identificate în regimurile privind statul de drept ar putea prezenta un risc pentru bugetul Uniunii; salută, de asemenea, legătura dintre respectarea valorilor Uniunii și execuția bugetului și invită Comisia să monitorizeze în mod activ respectarea acestui principiu de către statele membre;
	49.	subliniază necesitatea unei legături mai puternice între statul de drept, precum și alte valori ale Uniunii și bugetul Uniunii pentru perioada de după 2027 și salută intenția Comisiei de a consolida legăturile dintre recomandările din raportul anual privind statul de drept și accesul la fonduri prin intermediul bugetului; invită Comisia să prezinte, în raportul anual privind statul de drept începând cu 2025, măsura în care deficiențele identificate în regimurile privind statul de drept ar putea prezenta un risc pentru bugetul Uniunii; salută, de asemenea, legătura dintre respectarea valorilor Uniunii și execuția bugetului și invită Comisia să monitorizeze în mod activ respectarea acestui principiu de către statele membre și să ia măsuri rapide în cazul neconformităților;


</Amend>
<Amend>Amendamentul		<NumAm>27</NumAm>
<DocAmend>Propunere de rezoluție</DocAmend>
<Article>Punctul 50</Article>
	

	Propunerea de rezoluție
	Amendamentul

	50.	solicită consolidarea unui set solid de instrumente privind statul de drept, pe baza dispozițiilor actuale privind condiționalitatea din cadrul Mecanismului de redresare și reziliență (MRR) și a condițiilor favorizante orizontale din Regulamentul privind dispozițiile comune; subliniază necesitatea unei mai mari transparențe și coerențe în ceea ce privește aplicarea instrumentelor de protecție a statului de drept și a întăririi rolului Parlamentului în aplicarea și controlul acestor măsuri; insistă, de asemenea, asupra necesității de a asigura coerența între instrumente atunci când se evaluează încălcările statului de drept în statele membre;
	50.	solicită consolidarea unui set solid de instrumente care să acopere statul de drept și alte valori ale Uniunii, pe baza dispozițiilor actuale privind condiționalitatea din cadrul Mecanismului de redresare și reziliență (MRR) și a condițiilor favorizante orizontale din Regulamentul privind dispozițiile comune1a, precum și a dispozițiilor relevante din Regulamentul financiar și insistă că setul de instrumente respectiv ar trebui să acopere întreg bugetul UE și să asigure că nu există vreun regres în niciunul dintre instrumente; subliniază necesitatea unei mai mari transparențe și coerențe în ceea ce privește aplicarea instrumentelor de protecție a statului de drept și a întăririi rolului Parlamentului în controlul acestor măsuri; insistă, de asemenea, asupra necesității de a asigura coerența între instrumente atunci când se evaluează încălcările statului de drept în statele membre;
______________
1a Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, JO L 231, 30.6.2021, p. 159, ELI: http://data.europa.eu/eli/reg/2021/1060/oj. 


</Amend>
<Amend>Amendamentul		<NumAm>28</NumAm>
<DocAmend>Propunere de rezoluție</DocAmend>
<Article>Punctul 51</Article>
	

	Propunerea de rezoluție
	Amendamentul

	51.	reamintește că regulamentul privind condiționalitatea legată de statul de drept prevede că destinatarii finali nu ar trebui să fie privați de beneficiile fondurilor UE în cazul în care li se aplică sancțiuni guvernului lor; consideră că, până în prezent, această dispoziție nu a fost eficace și subliniază importanța aplicării unei abordări bazate pe o condiționalitate inteligentă, astfel încât beneficiarii să nu fie penalizați din cauza acțiunilor guvernului lor; invită Comisia să exploreze modalități suplimentare de a se asigura că autoritățile locale și regionale, societatea civilă și alți beneficiari pot beneficia în continuare de finanțare din partea Uniunii în cazurile de încălcare a statului de drept de către guvernele naționale, fără a slăbi aplicarea regulamentului;
	51.	reamintește că regulamentul privind condiționalitatea legată de statul de drept prevede că destinatarii finali nu ar trebui să fie privați de beneficiile fondurilor UE în cazul în care mecanismul este aplicat guvernului lor; este ferm convins că, până în prezent, această dispoziție nu a fost aplicată suficient și subliniază importanța aplicării mecanismului de condiționalitate, astfel încât beneficiarii să fie protejați și să nu fie penalizați din cauza acțiunilor guvernului lor; insistă ca Comisia să propună măsuri concrete pentru a se asigura că autoritățile locale și regionale, societatea civilă și alți beneficiari pot beneficia în continuare de finanțare din partea Uniunii în cazurile de încălcare a statului de drept de către guvernele naționale, fără a slăbi aplicarea regulamentului;


</Amend>
<Amend>Amendamentul		<NumAm>29</NumAm>
<DocAmend>Propunere de rezoluție</DocAmend>
<Article>Punctul 51 a (nou)</Article>
	

	Propunerea de rezoluție
	Amendamentul

	
	51a.	recunoaște rolul esențial pe care îl au condițiile favorizante orizontale din Regulamentul privind dispozițiile comune în asigurarea aplicării sistematice a Cartei drepturilor fundamentale; subliniază că este necesar să se consolideze mecanismele de monitorizare și evaluare pentru a intensifica asigurarea practică a respectării acestor condiții, garantând un nivel mai mare de transparență și o mai mare participare a părților interesate la comitetul de monitorizare;


</Amend>
<Amend>Amendamentul		<NumAm>30</NumAm>
<DocAmend>Propunere de rezoluție</DocAmend>
<Article>Punctul 55</Article>
	

	Propunerea de rezoluție
	Amendamentul

	55.	salută elaborarea unei metodologii de urmărire a cheltuielilor bazate pe gen și consideră că învățămintele desprinse ar trebui aplicate în următorul CFM; subliniază, în aceeași ordine de idei, necesitatea unei îmbunătățiri semnificative a metodologiilor de integrare a aspectelor legate de climă și biodiversitate;
	eliminat


</Amend>
<Amend>Amendamentul		<NumAm>31</NumAm>
<DocAmend>Propunere de rezoluție</DocAmend>
<Article>Punctul 56 a (nou)</Article>
	

	Propunerea de rezoluție
	Amendamentul

	
	56a.	recunoaște importanța unui cadru clar de monitorizare pentru obiectivele orizontale și transversale ale UE și asigurarea faptului că instrumentele de finanțare sunt concepute pentru a atinge astfel de obiective ale UE; ia act de eforturile Comisiei de a îmbunătăți monitorizarea acestor priorități orizontale și raportarea cu privire la ele, dar solicită garanții mai puternice și la obiective de etapă mai clare pentru finalizarea acestor măsuri; solicită o legătură mai strânsă între plăți și realizarea obiectivelor în cadrul viitoarelor instrumente de finanțare, precum și măsuri proactive de atenuare a riscurilor de nefinalizare;


</Amend>
<Amend>Amendamentul		<NumAm>32</NumAm>
<DocAmend>Propunere de rezoluție</DocAmend>
<Article>Punctul 56 b (nou)</Article>
	

	Propunerea de rezoluție
	Amendamentul

	
	56b.	invită Comisia să stabilească un cadru pentru monitorizarea și evaluarea priorităților orizontale ale UE; subliniază importanța unor cadre solide de monitorizare și evaluare a performanței pentru a urmări contribuția investițiilor la îndeplinirea obiectivelor orizontale; invită Comisia să își consolideze angajamentul față de principiile unei mai bune legiferări pentru a se asigura că viitoarele instrumente de finanțare produc rezultate măsurabile;


</Amend>
<Amend>Amendamentul		<NumAm>33</NumAm>
<DocAmend>Propunere de rezoluție</DocAmend>
<Article>Punctul 57</Article>
	

	Propunerea de rezoluție
	Amendamentul

	57.	insistă ca, după 2027, să se aloce resurse financiare și de personal suficiente încă de la început, astfel încât instituțiile, organele și agențiile descentralizate ale Uniunii să poată asigura elaborarea, punerea în aplicare și asigurarea respectării eficace și eficientă a politicilor, să continue să atragă cele mai bune persoane din toate statele membre, asigurând astfel echilibrul geografic, și să dispună de o marjă de manevră pentru a se adapta la circumstanțele în schimbare;
	57.	reamintește că o administrație publică europeană eficientă este un bun public; insistă ca, după 2027, să se aloce resurse financiare și de personal suficiente încă de la început, astfel încât instituțiile, organele și agențiile descentralizate ale Uniunii să poată asigura elaborarea, punerea în aplicare și asigurarea respectării eficace și eficientă a politicilor, precum și protejarea intereselor financiare ale Uniunii, să continue să atragă cele mai bune persoane din toate statele membre, asigurând astfel echilibrul geografic, și să dispună de o marjă de manevră pentru a se adapta la circumstanțele în schimbare;


</Amend>
<Amend>Amendamentul		<NumAm>34</NumAm>
<DocAmend>Propunere de rezoluție</DocAmend>
<Article>Punctul 59</Article>
	

	Propunerea de rezoluție
	Amendamentul

	59.	subliniază că investițiile inițiale în infrastructura informatică interoperabilă și în extragerea datelor pot genera, de asemenea, economii de costuri pe termen mai lung și pot îmbunătăți considerabil punerea în aplicare a politicilor și urmărirea cheltuielilor;
	59.	subliniază că, dacă este gestionată corespunzător, digitalizarea poate face ca administrația publică să fie mai eficientă, mai de încredere și mai sigură și poate totodată să contribuie la protejarea intereselor financiare ale UE; subliniază că accentul sporit pus pe performanță necesită un cadru de monitorizare mai solid și utilizarea eficace a unor instrumente informatice precum EDES și ARACHNE pentru a mări transparența, supravegherea bazată pe date și guvernarea în cadrul CFM post-2027; evidențiază importanța investițiilor inițiale în infrastructura informatică interoperabilă și în extragerea datelor, ca premisă obligatorie pentru a pune în aplicare componente esențiale ale protejării intereselor financiare ale Uniunii în următorul CFM, și subliniază că acestea pot genera, de asemenea, economii de costuri pe termen mai lung și pot îmbunătăți considerabil punerea în aplicare a politicilor și urmărirea cheltuielilor; invită Comisia să îmbunătățească interoperabilitatea dintre instrumentele digitale pentru supravegherea și auditarea fondurilor UE și să ofere sprijin și instrumente pentru îmbunătățirea competențelor digitale ale personalului din administrația publică, atât de la nivelul UE, cât și de la nivel național, implicat în gestionarea fondurilor UE;


</Amend>
<Amend>Amendamentul		<NumAm>35</NumAm>
<DocAmend>Propunere de rezoluție</DocAmend>
<Article>Punctul 59 a (nou)</Article>
	

	Propunerea de rezoluție
	Amendamentul

	
	59a.	subliniază că pregătirea instituțiilor și a organelor UE în ceea ce privește securitatea cibernetică este insuficientă având în vedere numărul tot mai mare de amenințări, ceea ce le face vulnerabile la atacuri cibernetice tot mai sofisticate; subliniază lipsa unui cadru juridic comun, resursele și formarea insuficiente, investițiile inegale în securitatea cibernetică și lacunele în ceea ce privește cooperarea și schimbul de informații privind incidentele de securitate cibernetică; reamintește importanța considerentului 14 și a articolului 6 alineatul (7) din Regulamentul (UE, Euratom) 2023/28411a și invită Comisia să continue să facă investiții adecvate în securitatea cibernetică pentru a îndeplini obiectivul orientativ pe termen mai lung de cel puțin 10 % din totalul cheltuielilor informatice; invită Comisia (i) să introducă norme obligatorii privind securitatea cibernetică pentru toate instituțiile și organele UE, (ii) să suplimenteze resursele pentru CERT-UE și ENISA, (iii) să intensifice cooperarea interinstituțională, (iv) să acorde prioritate sprijinului pentru entități mai puțin dezvoltate din punctul de vedere al securității cibernetice și (v) să asigure formarea obligatorie în domeniul securității cibernetice pentru personal și factorii de decizie; subliniază, de asemenea, că este necesar să se îmbunătățească raportarea incidentelor și coordonarea în caz de incidente pentru a consolida reziliența cibernetică globală a UE;
______________
1a Regulamentul (UE, Euratom) 2023/2841 al Parlamentului European și al Consiliului din 13 decembrie 2023 privind măsuri pentru un nivel comun ridicat de securitate cibernetică în instituțiile, organele, oficiile și agențiile Uniunii (JO L, 2023/2841, 18.12.2023, ELI: http://data.europa.eu/eli/reg/2023/2841/oj. 


</Amend>
<Amend>Amendamentul		<NumAm>36</NumAm>
<DocAmend>Propunere de rezoluție</DocAmend>
<Article>Punctul 60</Article>
	

	Propunerea de rezoluție
	Amendamentul

	60.	subliniază că următorul CFM trebuie conceput astfel încât să simplifice viața beneficiarilor, să armonizeze normele ori de câte ori este posibil și să reducă birocrația inutilă și trebuie pus în aplicare cât mai aproape de cetățeni;
	60.	subliniază că următorul CFM trebuie conceput astfel încât să simplifice procedurile pentru beneficiarii finali, să dezvolte digitalizarea, să armonizeze normele ori de câte ori este posibil și să reducă birocrația inutilă și trebuie pus în aplicare cât mai aproape de cetățeni; este de părere că reducerea birocrației și controlul bugetar eficace pot merge mână în mână; insistă, prin urmare, asupra faptului că supravegherea financiară a fondurilor Uniunii ar trebui efectuată prin mecanisme de raportare mai sincronizate și digitalizate, cu scopul de a consolida supravegherea financiară, de a permite o analiză avansată a datelor, de a identifica indicatorii de risc și de a facilita evaluările comparative între statele membre;


</Amend>
<Amend>Amendamentul		<NumAm>37</NumAm>
<DocAmend>Propunere de rezoluție</DocAmend>
<Article>Punctul 61</Article>
	

	Propunerea de rezoluție
	Amendamentul

	61.	solicită o simplificare reală în cazul în care există obiective care se suprapun, criterii de admisibilitate divergente și norme diferite care reglementează aspecte care ar trebui să fie uniforme între programe; consideră că o evaluare a programelor de cheltuieli care ar trebui incluse în următorul CFM trebuie să se bazeze pe aspectele de mai sus, pe necesitatea de a concentra cheltuielile pe obiective de politică clar identificate și pe logica de intervenție politică a fiecărui program;
	61.	solicită o simplificare reală în cazul în care există obiective care se suprapun, criterii de admisibilitate divergente și norme diferite care reglementează aspecte care ar trebui să fie uniforme între programe; consideră că o evaluare a programelor de cheltuieli care ar trebui incluse în următorul CFM trebuie să se bazeze pe aspectele de mai sus, pe necesitatea de a concentra cheltuielile pe obiective de politică clar identificate și pe logica de intervenție politică a fiecărui program; subliniază că transparența trebuie asigurată și îmbunătățită printr-o bază de date centralizată, în timp real și accesibilă publicului a tuturor destinatarilor fondurilor UE, inclusiv a beneficiarilor finali ai fondurilor de coeziune și agricole, pentru a preveni fraudele și utilizarea abuzivă;


</Amend>
<Amend>Amendamentul		<NumAm>38</NumAm>
<DocAmend>Propunere de rezoluție</DocAmend>
<Article>Punctul 61 a (nou)</Article>
	

	Propunerea de rezoluție
	Amendamentul

	
	61a.	își exprimă profunda îngrijorare cu privire la concluzia Curții de Conturi Europene din raportul său din 20231a, potrivit căreia rata de eroare în cheltuielile UE a crescut la 5,6 % din bugetul global; subliniază avertizarea Curții de Conturi Europene potrivit căreia datoria europeană în creștere exercită o presiune din ce în ce mai mare asupra bugetului UE; îndeamnă Comisia să ia în considerare în detaliu constatările Curții de Conturi Europene și să pună în aplicare pe deplin recomandările atât din raportul său anual, cât și din raportul său special, pentru a crește eficiența, transparența și asumarea răspunderii în ceea ce privește cheltuielile bugetare ale UE;

	
	_________________

	
	1a Curtea de Conturi Europeană, „Rapoarte anuale 2023”. 


</Amend>
<Amend>Amendamentul		<NumAm>39</NumAm>
<DocAmend>Propunere de rezoluție</DocAmend>
<Article>Punctul 61 a (nou)</Article>
	

	Propunerea de rezoluție
	Amendamentul

	
	61a.	consideră că, în afară de a dispune de mecanisme de control riguroase, următorul CFM ar trebui să se concentreze cu predilecție pe simplificarea în continuare a procedurilor pentru solicitanți și/sau beneficiari, în special pentru beneficiarii mai mici; consideră că efectele acțiunilor prioritare ale Comisiei în materie de dereglementare ar trebui să fie resimțite și de solicitanții de fonduri din partea UE; reiterează faptul că o astfel de simplificare nu ar trebui să fie în detrimentul unor controale suficiente, al bunei gestiuni financiare și al transparenței;


</Amend>
<Amend>Amendamentul		<NumAm>40</NumAm>
<DocAmend>Propunere de rezoluție</DocAmend>
<Article>Punctul 62</Article>
	

	Propunerea de rezoluție
	Amendamentul

	62.	insistă asupra faptului că un buget mai simplu trebuie să fie, de asemenea, un buget mai transparent, care să permită un control mai bun al cheltuielilor și să reducă riscurile dublei finanțări; subliniază că orice reducere a programelor trebuie compensată printr-o defalcare mult mai detaliată a bugetului pe linii bugetare, spre deosebire de unele fuziuni de programe din actualul CFM, cum ar fi Instrumentul de vecinătate, cooperare pentru dezvoltare și cooperare internațională – Europa globală (IVCDCI – Europa globală), care este un exemplu ce nu trebuie urmat; solicită, prin urmare, o defalcare suficient de detaliată pe linii bugetare pentru a permite o responsabilizare adecvată și pentru a se asigura că procesul decizional în cadrul procedurii bugetare anuale este semnificativ;
	62.	insistă asupra faptului că un buget mai simplu trebuie să fie, de asemenea, un buget mai transparent, care să permită un control mai bun al cheltuielilor și să reducă riscurile de dublă finanțare, utilizare abuzivă și fraude, fără a submina complementaritatea necesară a fondurilor UE; subliniază că orice reducere a fondurilor programelor trebuie compensată printr-o defalcare mult mai detaliată a bugetului pe linii bugetare, spre deosebire de unele fuziuni de programe din actualul CFM, cum ar fi Instrumentul de vecinătate, cooperare pentru dezvoltare și cooperare internațională – Europa globală (IVCDCI – Europa globală), care este un exemplu ce nu trebuie urmat; solicită, prin urmare, o defalcare suficient de detaliată pe linii bugetare pentru a permite o responsabilizare adecvată și pentru a se asigura că procesul decizional în cadrul procedurii bugetare anuale este semnificativ;


</Amend>
<Amend>Amendamentul		<NumAm>41</NumAm>
<DocAmend>Propunere de rezoluție</DocAmend>
<Article>Punctul 62 b (nou)</Article>
	

	Propunerea de rezoluție
	Amendamentul

	
	62b.	subliniază, în special, riscul de dublă finanțare, care crește odată cu introducerea instrumentelor bazate pe finanțarea nelegată de costuri (FNLC) și care este mai mare atunci când sunt utilizate diferite programe de finanțare ale UE cu modele de performanță, norme și cadre de guvernare și de răspundere de gestiune diferite pentru a finanța măsuri și acțiuni similare în același interval de timp; invită Comisia să alinieze normele, cadrele de guvernare și de răspundere de gestiune; subliniază necesitatea de a preveni ex ante dubla finanțare delimitând clar ce tipuri de acțiuni pot fi finanțate din ce instrumente subliniază din nou, în acest sens, nevoia tot mai mare de a detecta dubla finanțare printr-un sistem interoperabil unic și integrat de informare și monitorizare, după cum se prevede în Regulamentul financiar;


</Amend>
<Amend>Amendamentul		<NumAm>42</NumAm>
<DocAmend>Propunere de rezoluție</DocAmend>
<Article>Punctul 62 c (nou)</Article>
	

	Propunerea de rezoluție
	Amendamentul

	
	62c.	regretă decizia Comisiei de a respinge recomandările de a clarifica definiția dublei finanțări în cadrul modelelor de finanțare nelegată de costuri și de a impune cerințe de control mai stricte; consideră că pentru a atenua cu succes riscurile trebuie acționat atât pe partea de costuri, cât și pe cea de performanță; îndeamnă Comisia să oficializeze cerințele minime de control și să asigure aplicarea consecventă a acestora la nivelul beneficiarilor pentru a proteja fondurile UE și a înăspri supravegherea în toate statele membre;


</Amend>
<Amend>Amendamentul		<NumAm>43</NumAm>
<DocAmend>Propunere de rezoluție</DocAmend>
<Article>Punctul 62 d (nou)</Article>
	

	Propunerea de rezoluție
	Amendamentul

	
	62d.	recunoaște cât este important să se asigure coordonarea între programele și instrumentele de finanțare din cauza complexităților introduse de modelele MRR și FNLC; invită Comisia să încerce să răspundă proactiv acestor provocări în CFM post-2027 introducând mecanisme solide de schimb de date și aliniind cerințele de raportare ale tuturor instrumentelor de finanțare pentru a întări supravegherea și răspunderea de gestiune;


</Amend>
<Amend>Amendamentul		<NumAm>44</NumAm>
<DocAmend>Propunere de rezoluție</DocAmend>
<Article>Punctul 62 e (nou)</Article>
	

	Propunerea de rezoluție
	Amendamentul

	
	62e.	invită Comisia să reformeze mecanismele de audit pentru a a-i conferi Curții de Conturi Europene un rol mai însemnat în execuția programelor CFM și în interacțiunile sale cu birourile naționale de audit, cu accent pe respectarea termenelor, învățămintele desprinse și subsidiaritate;


</Amend>
<Amend>Amendamentul		<NumAm>45</NumAm>
<DocAmend>Propunere de rezoluție</DocAmend>
<Article>Punctul 62 f (nou)</Article>
	

	Propunerea de rezoluție
	Amendamentul

	
	62f.	invită Comisia să mărească transparența CFM și să le ofere cetățenilor mai multe informații despre el colectând date și creând un tablou de bord digital în timp real, accesibil publicului, care să prezinte în detaliu alocarea fondurilor, scopurile proiectelor, rezultatele și beneficiarii finali;


</Amend>
<Amend>Amendamentul		<NumAm>46</NumAm>
<DocAmend>Propunere de rezoluție</DocAmend>
<Article>Punctul 62 g (nou)</Article>
	

	Propunerea de rezoluție
	Amendamentul

	
	62g.	ține să remarce că Comisia pentru control bugetar (CONT) analizează existența unor acorduri de grant în care au fost detectate activități detaliate de lobby, finanțate prin programul LIFE din CFM; reține că în raport cu activitățile de finanțare Comisia a adoptat orientări legate de dezvoltarea, punerea în aplicare, monitorizarea și asigurarea respectării legislației și a politicilor Uniunii, clarificând faptul că finanțarea trebuie să fie în conformitate cu acquis-ul UE, precizând, în același timp, că acest lucru ar putea pune în joc reputația Uniunii; îndeamnă Comisia să asigure transparența deplină în raport cu destinatarii finali ai fondurilor UE în toate domeniile de politică și să revizuiască toate celelalte programe din CFM pentru a avea siguranța că sunt conforme cu măsurile luate de Comisie;


</Amend>
<Amend>Amendamentul		<NumAm>47</NumAm>
<DocAmend>Propunere de rezoluție</DocAmend>
<Article>Punctul 63</Article>
	

	Propunerea de rezoluție
	Amendamentul

	63.	își reiterează poziția de lungă durată potrivit căreia toate cheltuielile de la nivelul UE ar trebui să fie incluse în sfera de competență a autorității bugetare; solicită, prin urmare, includerea integrală în buget a instrumentelor extrabugetare (parțial), cum ar fi Fondul pentru atenuarea impactului social al acțiunilor climatice, Fondul pentru inovare și Fondul pentru modernizare sau succesorii acestora;
	63.	își reiterează poziția de lungă durată potrivit căreia toate cheltuielile de la nivelul UE ar trebui să fie incluse în sfera de competență a autorității bugetare; solicită, prin urmare, includerea integrală în buget a instrumentelor extrabugetare (parțial), cum ar fi Fondul pentru atenuarea impactului social al acțiunilor climatice, Fondul pentru inovare și Fondul pentru modernizare sau succesorii acestora, pentru a conferi Parlamentului drepturi de supraveghere și drepturi de audit pentru Curtea de Conturi; reiterează apelul de a impune mandate de audit public pentru toate instrumentele de finanțare care sprijină politicile UE, inclusiv pentru cele care nu se înscriu în cadrul juridic al UE;


</Amend>
<Amend>Amendamentul		<NumAm>48</NumAm>
<DocAmend>Propunere de rezoluție</DocAmend>
<Article>Punctul 63 a (nou)</Article>
	

	Propunerea de rezoluție
	Amendamentul

	
	63a.	insistă pe ideea de a introduce măsuri corective automate în următorul CFM, în special în cazurile în care sunt identificate deficiențe grave în mecanismele de control naționale; invită Comisia să adopte o abordare strictă în astfel de cazuri, suspendând imediat finanțarea în cazul unor deficiențe structurale și persistente care pun în pericol buna execuție financiară a bugetului UE și protejând astfel interesele financiare ale Uniunii; subliniază că un astfel de sistem are un efect disuasiv al unui și atrage atenția, în acest sens, că corecțiile financiare nete protejează interesele financiare ale UE și atrag după sine o pierdere directă pentru statul membru în cauză; cere să se adopte orientări interne suficiente privind corecțiile forfetare impuse statelor membre în caz de deficiențe ale sistemelor de control, inclusiv pentru instrumentele bazate pe performanță; îndeamnă Comisia să recurgă mai sistematic la corecții forfetare în caz de nereguli sistemice, pentru a proteja mai bine interesele financiare ale Uniunii; subliniază că este important să se vadă ce merge prost cu mecanismele de recuperare pentru ca neregulile să fie identificate și gestionate corespunzător; subliniază necesitatea de a include în viitoarele instrumente de finanțare dispoziții solide privind recuperarea fondurilor și garanții pentru a atenua riscurile asociate cu măsurile incomplete, dubla finanțare sau acțiunile ilegale;


</Amend>
<Amend>Amendamentul		<NumAm>49</NumAm>
<DocAmend>Propunere de rezoluție</DocAmend>
<Article>Punctul 63 b (nou)</Article>
	

	Propunerea de rezoluție
	Amendamentul

	
	63b.	invită Comisia să ofere informații detaliate, transparente și publice despre cheltuielile neconforme detectate și acțiunile corective aferente întreprinse; subliniază că o raportare suficient de frecventă și transparentă este esențială pentru succesul măsurilor de supraveghere și de asigurare a răspunderii de gestiune; subliniază că este imperios necesar ca plățile să fie condiționate de finalizarea țintelor de etapă intermediare și a obiectivelor impuse de instrumente precum MRR; subliniază este nevoie de mecanisme mai stricte pentru a avea siguranța că se evită dubla finanțare, în special în cazul modelelor de finanțare simplificate, ca finanțarea nelegată de costuri, soluția fiind să se lărgească aria de cuprindere a auditului astfel încât să cuprindă atât partea de costuri, cât și partea de performanță;


</Amend>
<Amend>Amendamentul		<NumAm>50</NumAm>
<DocAmend>Propunere de rezoluție</DocAmend>
<Article>Punctul 63 d (nou)</Article>
	

	Propunerea de rezoluție
	Amendamentul

	
	63d.	este nemulțumit că au fost deblocate fondurile din partea UE în cazul unui stat membru implicat într-o procedură de nerespectare a mecanismului de condiționalitate privind statul de drept, în pofida unor deficiențe semnificative la capitolele independența sistemului judiciar și cadre anticorupție; îndeamnă Comisia să se asigure că fondurile UE ajung efectiv la populație; face un apel la Comisie să suspende sistematic fondurile UE prin toate instrumentele aflate la dispoziția sa în cazurile de încălcări grave și persistente ale statului de drept, de corupție, de utilizare abuzivă a fondurilor UE sau de probleme structurale și persistente care pun în pericol buna execuție financiară a bugetului UE;


</Amend>
<Amend>Amendamentul		<NumAm>51</NumAm>
<DocAmend>Propunere de rezoluție</DocAmend>
<Article>Punctul 64</Article>
	

	Propunerea de rezoluție
	Amendamentul

	64.	subliniază că, în mod tradițional, CFM nu a fost conceput cu o logică de răspuns la criză sau de flexibilitate, ci mai degrabă a fost conceput în primul rând pentru a asigura previzibilitatea investițiilor pe termen mediu; subliniază că, într-un context politic, economic și social în schimbare rapidă, o astfel de abordare nu mai este sustenabilă; insistă asupra unei capacități integrate suficiente de răspuns în situații de criză în următorul CFM;
	64.	subliniază că, în mod tradițional, CFM nu a fost conceput cu o logică de răspuns la criză sau de flexibilitate, ci mai degrabă a fost conceput în primul rând pentru a asigura previzibilitatea investițiilor pe termen mediu; reamintește că, în consecință, peisajul financiar al UE a devenit fragmentat, cu instrumente care etalează surse de finanțare și mecanisme de administrare diferite; subliniază că, într-un context politic, economic și social în schimbare rapidă, o astfel de abordare nu mai este sustenabilă; insistă asupra unei capacități integrate suficiente de răspuns în situații de criză în următorul CFM; subliniază că, deși răspunsul la crize este esențial, trebuie să se producă cu respectarea deplină a cerințelor de transparență și că instrumentele introduse în situații de urgență ar trebui concepute în așa fel încât să integreze criteriile de evaluare în raport cu care sunt plătite fondurile; cere să fie evaluate suficient de temeinic în prealabil toate instrumentele financiare (re)introduse în CFM post-2027, cu accent pe conceperea, necesitatea și alinierea lor la obiectivele UE; cere să se exercite un control parlamentar complet asupra instrumentelor extrabugetare și fondurilor speciale, având grijă ca toate cheltuielile UE să fie supuse unui control democratic și ca niciun instrument financiar să nu se sustragă controlului parlamentar;


</Amend>
<Amend>Amendamentul		<NumAm>52</NumAm>
<DocAmend>Propunere de rezoluție</DocAmend>
<Article>Punctul 67</Article>
	

	Propunerea de rezoluție
	Amendamentul

	67.	subliniază că CFM trebuie să dispună de marje suficiente în cadrul fiecărei rubrici pentru a se asigura că noile instrumente sau obiective de cheltuieli convenite pe parcursul perioadei de programare pot fi luate în considerare fără a eroda finanțarea pentru alte obiective de politică sau fără a alimenta capacitatea de răspuns în situații de criză;
	eliminat


</Amend>
<Amend>Amendamentul		<NumAm>53</NumAm>
<DocAmend>Propunere de rezoluție</DocAmend>
<Article>Punctul 67 a (nou)</Article>
	

	Propunerea de rezoluție
	Amendamentul

	
	67a.	constată că diferite programe și proiecte ar putea avea termene de execuție diferite; avertizează că trebuie evitate obligațiile administrative excesiv de împovărătoare asociate cu modificarea unor astfel de programe sau proiecte; subliniază că este nevoie de flexibilitate în privința destinației fondurilor pentru ca finanțarea să poată fi realocată dacă nu este cheltuită pentru un proiect preconizat (principiul „ce nu folosești, pierzi”);


</Amend>
<Amend>Amendamentul		<NumAm>54</NumAm>
<DocAmend>Propunere de rezoluție</DocAmend>
<Article>Punctul 69 a (nou)</Article>
	

	Propunerea de rezoluție
	Amendamentul

	
	69a.	subliniază că mecanismele UE de răspuns la crize s-au dovedit a fi eficiente, dar au scos la iveală hibe la capitolele monitorizare, răspundere de gestiune și planificare pe termen lung; îndeamnă Comisia să facă mai multe pe parte de transparență și monitorizarea performanței, asigurând indicatori armonizați și un control în timp real; subliniază că este necesar un control parlamentar mai riguros asupra fondurilor pentru situații de criză, precum și condiționalități mai clare pentru a alinia măsurile de urgență la obiectivele strategice pe termen lung ale UE;


</Amend>
<Amend>Amendamentul		<NumAm>55</NumAm>
<DocAmend>Propunere de rezoluție</DocAmend>
<Article>Punctul 71 a (nou)</Article>
	

	Propunerea de rezoluție
	Amendamentul

	
	71a.	propune, în acest sens, ca durata bugetului CFM să fie redusă de la 7 la 5 ani pentru a crește flexibilitatea și responsabilitatea și pentru a fi mai sincronizată cu mandatul instituțiilor UE;


</Amend>
<Amend>Amendamentul		<NumAm>56</NumAm>
<DocAmend>Propunere de rezoluție</DocAmend>
<Article>Punctul 71 a (nou)</Article>
	

	Propunerea de rezoluție
	Amendamentul

	
	71a.	consideră că, ținând seama de modificările și simplificările semnificative avute în vedere, este din ce în ce mai necesar să se adapteze Regulamentul financiar la un mod complet nou de lucru în CFM post-2027, în paralel cu adoptarea Regulamentului privind CFM; speră că Comisia va lua măsuri pentru ca următorul CFM, cu tot cu programele de cheltuieli, să rămână aliniat la Regulamentul financiar (reformat); subliniază, în acest sens, că în Regulamentul financiar reformat, se prevede cerința ca Comisia și statele membre să asigure, în execuția bugetului, conformitatea cu Carta drepturilor fundamentale și respectarea valorilor pe care este fondată Uniunea și care sunt consacrate la articolul 2 din TFUE;


</Amend>
<Amend>Amendamentul		<NumAm>57</NumAm>
<DocAmend>Propunere de rezoluție</DocAmend>
<Article>Punctul 72 a (nou)</Article>
	

	Propunerea de rezoluție
	Amendamentul

	
	72a.	invită Comisia să se concentreze mai mult pe rezultate și efecte în CFM post-2027, alături de realizări și costuri, și să pună un accent mai mare pe valoarea adăugată transfrontalieră a proiectelor UE; avertizează că nu este bine să se integreze obiectivele politice într-un sistem bazat pe performanță, cu justificarea de a se concentra pe rezultate și efecte;


</Amend>
<Amend>Amendamentul		<NumAm>58</NumAm>
<DocAmend>Propunere de rezoluție</DocAmend>
<Article>Punctul 72 b (nou)</Article>
	

	Propunerea de rezoluție
	Amendamentul

	
	72b.	consideră că orice trecere la o abordare bazată într-o mai mare măsură pe performanță trebuie să se bazeze pe un cadru de performanță clar și fiabil, în care cheltuielile UE să fie alocate clar în funcție de obiectivele urmărite, atât ex ante, pe baza estimărilor, cât și ex post, pe baza cheltuielilor reale, și că acest lucru ar trebui să reiasă clar din rapoartele Comisiei privind progresele înregistrate și performanțele; consideră că acest lucru ar trebui să se reflecte în temeiurile juridice pentru CFM post-2027, pentru a permite Comisiei să colecteze aceste informații de la statele membre;


</Amend>
<Amend>Amendamentul		<NumAm>59</NumAm>
<DocAmend>Propunere de rezoluție</DocAmend>
<Article>Punctul 75</Article>
	

	Propunerea de rezoluție
	Amendamentul

	75.	subliniază că orice aplicare a unui model de performanță de tip MRR în următorul CFM ar trebui să corecteze deficiențele fundamentale ale MRR, implicând autoritățile regionale și locale de la concepere până la punere în aplicare printr-o abordare s administrării bazată pe loc și pe mai multe niveluri, asigurând dimensiunea transfrontalieră a proiectelor de investiții, concentrându-se pe rezultate și impact mai degrabă decât pe realizări, garantând transparența deplină în ceea ce privește destinatarii finali ai cheltuielilor Uniunii și protejând rolul Parlamentului în calitate de legiuitor, de autoritate bugetară și de autoritate care acordă descărcarea de gestiune și de tragere la răspundere a executivului;
	75.	subliniază că orice aplicare a unui model de performanță de tip MRR în următorul CFM ar trebui să corecteze deficiențele fundamentale ale MRR, permițând un cadru de programare mai flexibil, garantând proceduri riguroase de achiziții publice și granturi, punând în aplicare principiul parteneriatului, implicând autoritățile regionale și locale și alte părți interesate relevante de la concepere până la darea în folosință printr-o abordare a administrării bazată pe coordonare locală și pe mai multe niveluri, asigurând dimensiunea transfrontalieră a proiectelor de investiții și proiecte transfrontaliere per se, concentrându-se pe rezultate și impact mai degrabă decât pe realizări și asigurând disponibilitatea datelor relevante pentru măsurarea performanței și o singură pistă de audit, garantând transparența deplină în ceea ce privește destinatarii finali ai cheltuielilor Uniunii și protejând rolul Parlamentului în calitate de legiuitor, de autoritate bugetară și de autoritate care acordă descărcarea de gestiune și de tragere la răspundere a executivului; reamintește cât este de important să fie definite clar țintele de etapă și obiectivele;


</Amend>
<Amend>Amendamentul		<NumAm>60</NumAm>
<DocAmend>Propunere de rezoluție</DocAmend>
<Article>Punctul 75 a (nou)</Article>
	

	Propunerea de rezoluție
	Amendamentul

	
	75a.	consideră că transparența este esențială pentru a se asigura că fondurile UE își ating obiectivele și ajung la beneficiarii finali și/sau destinatarii vizați; subliniază necesitatea de a identifica și de a dezvălui beneficiarii finali reali ai tuturor fondurilor UE pentru a menține încrederea publicului și pentru a permite Parlamentului să își îndeplinească cu bine rolul de autoritate care acordă descărcarea de gestiune; se arată încă o dată preocupat de interpretarea dată de Comisie și de statele membre noțiunii de „destinatar final” al finanțării din MRR, care contravine acordului obținut în urma negocierilor privind REPowerEU și susține că ministerele, autoritățile publice sau alte autorități contractante nu pot fi puse pe lista de destinatari finali ai finanțării din MRR; în plus, se arată preocupat de constatările Curții referitoare la riscul de finanțare cu nereguli, dublă finanțare și finanțare a cheltuielilor bugetare recurente, care nu sunt conforme cu temeiul juridic al MRR; subliniază că pentru a preveni dubla finanțare și a asigura răspunderea de gestiune trebuie integrat la nivel central un mecanism solid în toate instrumentele de finanțare, aplicabil tuturor instrumentelor de finanțare, în special în MRR și în modelul FNLC;


</Amend>
<Amend>Amendamentul		<NumAm>61</NumAm>
<DocAmend>Propunere de rezoluție</DocAmend>
<Article>Punctul 75 b (nou)</Article>
	

	Propunerea de rezoluție
	Amendamentul

	
	75b. își reiterează poziția că implicarea autorităților regionale și locale, precum și a altor părți interesate relevante este esențială pentru a concepe și aplica orice abordare națională pentru următorul CFM;


</Amend>
<Amend>Amendamentul		<NumAm>62</NumAm>
<DocAmend>Propunere de rezoluție</DocAmend>
<Article>Punctul 75 a (nou)</Article>
	

	Propunerea de rezoluție
	Amendamentul

	
	75a.	subliniază că pentru a întocmi bugetul în funcție de performanțe trebuie selectați și definiți cu atenție indicatori conectați clar cu obiectivele de finanțare, pe baza unei evaluări ex-ante aprofundate a impactului, a unei monitorizări și a unor evaluări ex post; este de părere că orice trecere la o abordare în funcție de performanțe bazată pe MRR presupune rezolvarea problemelor identificate și recunoscute de Comisie în punerea sa în aplicare și că, în caz contrar, nu poate fi luată drept model; ia act de faptul că printre aspecte se numără răspunderea de gestiune limitată și înțelegerea limitată la nivelul UE a ceea ce presupune conformitatea cu normele și reglementările UE în contextul execuției fondurilor UE, transparența limitată în raport cu identitatea destinatarilor finali, valoarea adăugată europeană limitată, în special din cauza numărului limitat de proiecte transfrontaliere, precum și implicarea limitată a entităților subnaționale, în special a autorităților locale și regionale, în conceperea și punerea în aplicare a instrumentului; solicită să se acorde în continuare o mai mare atenție performanțelor, fără însă a face rabat la capitolele controalele și buna gestiune financiară; subliniază că se impun soluții informatice mai centralizate, integrate și interoperabile pentru a automatiza raportarea și a garanta fiabilitatea și acuratețea datelor, fără a crea sarcini administrative suplimentare; subliniază cât este de important să se monitorizeze regularitatea cheltuielilor și în noul CFM, pentru a combate utilizarea abuzivă și fraudele; consideră, așadar, că trebuie să se verifice în continuare regularitatea cheltuielilor, chiar dacă se trece la un sistem axat mai mult pe rezultate și pe impact; subliniază că pentru a proteja la maximum interesele financiare ale Uniunii în contextul întocmirii bugetului în funcție de performanțele scontate va trebui procedat cu grijă pentru a găsi un echilibru între cerințele de audit și control și sarcina administrativă impusă statelor membre și beneficiarilor; subliniază că introducerea abordării de tip audit unic și existența unui punct unic de contact la Comisie, cum ar fi FENIX, în relația cu statele membre și Curtea de Conturi Europeană, ar permite reducerea sarcinii administrative, consolidând și coordonând în același timp atribuțiile de audit;


</Amend>
<Amend>Amendamentul		<NumAm>63</NumAm>
<DocAmend>Propunere de rezoluție</DocAmend>
<Article>Punctul 75 c (nou)</Article>
	

	Propunerea de rezoluție
	Amendamentul

	
	75c.	subliniază că abordarea față de statele membre trebuie adoptată la caracteristicile acestora; consideră că este extrem de important ca Comisia să mențină o abordare orizontală pregnantă pentru a împiedica „naționalizarea” politicilor Uniunii, având ca rezultat 27 de abordări naționale care, împreună, nu formează o abordare unională unitară și în care statele membre sunt tratate diferit în chestiuni similare; constată că experiența de până acum cu planurile naționale de redresare și reziliență nu a fost pozitivă, deoarece nu a fost întotdeauna posibil să se cuantifice contribuția fiecărui stat membru la obiectivele UE pentru că datele nu erau disponibile sau nu se puteau compara, iar statele membre mai mari, cu mai multe resurse bugetare, au fost tratate diferit de cele mai mici, cu bugete mai strânse; consideră că Parlamentul ar trebui implicat în definirea unor astfel de abordări naționale;


</Amend>
<Amend>Amendamentul		<NumAm>64</NumAm>
<DocAmend>Propunere de rezoluție</DocAmend>
<Article>Punctul 75 d (nou)</Article>
	

	Propunerea de rezoluție
	Amendamentul

	
	75d.	constată că, în cazul instrumentelor existente bazate pe performanță aplicate în gestiune directă, statele membre nu au obligația de a raporta cazurile de suspiciune de fraudă în Sistemul de gestionare a neregulilor (IMS), așa cum se întâmplă cu fondurile executate în gestiune partajată; invită Comisia să încerce să umple acest gol de informații la viitoarele instrumente bazate pe performanță, fie impunând utilizarea IMS, fie definind noi obligații de raportare care ar oferi organizațiilor antifraudă de la nivelul UE acces la astfel de informații din partea statelor membre;


</Amend>
<Amend>Amendamentul		<NumAm>65</NumAm>
<DocAmend>Propunere de rezoluție</DocAmend>
<Article>Subtitlul 6 a (nou)</Article>
	

	Propunerea de rezoluție
	Amendamentul

	



	Un buget pe termen lung care demonstrează că obține performanțe




</Amend>
<Amend>Amendamentul		<NumAm>66</NumAm>
<DocAmend>Propunere de rezoluție</DocAmend>
<Article>Punctul 75 e (nou)</Article>
	

	Propunerea de rezoluție
	Amendamentul

	
	75e.	reține dorința Comisiei de a accentua în CFM post-2027 orientarea bazată pe performanță; remarcă experiența dobândită cu CFM-ul actual și CFM-urile anterioare cu cadre de performanță care au trebuit să definească, să măsoare și să raporteze performanțele; reamintește rapoartele Curții de Conturi care au analizat cadrele de performanță din perspectiva conformității sau a performanțelor și au identificat repetat deficiențe similare, indiferent de domeniul de politică; reamintește că aceste deficiențe se refereau la proasta definire a indicatorilor de performanță și/sau a obiectivelor, indisponibilitatea datelor despre performanțe pentru a măsura dacă au fost atinși indicatorii sau obiectivele, calitatea slabă a datelor despre performanțe și imposibilitatea de a compara între ele datele trimise de diferiți furnizori (de exemplu, state membre); invită Comisia să abordeze aceste aspecte într-un cadru de monitorizare și evaluare a performanței pentru CFM post-2027, care să fie legat de prioritățile politice ale Comisiei, ținând seama, în același timp, de costurile și sarcinile administrative potențiale pentru statele membre, părțile interesate și promotorii de proiecte;


</Amend>
<Amend>Amendamentul		<NumAm>67</NumAm>
<DocAmend>Propunere de rezoluție</DocAmend>
<Article>Punctul 75 f (nou)</Article>
	

	Propunerea de rezoluție
	Amendamentul

	
	75f.	înțelege că definirea și stabilirea de comun acord a unor indicatori și/sau obiective între Comisie și statele membre constituie un proces de negociere și, prin urmare, poate avea ca rezultat compromisuri politizate; este preocupat că acest lucru poate duce la diferențe de tratament între statele membre, în special între statele membre mai mari și cele mai mici; subliniază, cu toate acestea, că este important să existe definiții ex ante clare și măsurabile, deoarece de ele depinde rezultatul întregului proces de execuție; subliniază, prin urmare, necesitatea de a defini ex ante indicatori și/sau obiective clare și măsurabile; ia act de faptul că indicatorii și obiectivele pot fi definite la diferite niveluri, inclusiv ca resurse, realizări, rezultate și impacturi, și că măsurarea contribuției efective a activităților Uniunii variază în funcție de nivel, între resurse și realizările existând o legătură relativ puternică, în timp ce rezultatele și efectele sunt mai dificil de pus pe seama politicilor Uniunii; subliniază că CFM post-2027 trebuie să dispună de metodologii de identificare a legăturii dintre activitățile desfășurate în cadrul politicilor Uniunii și rezultatele și impacturile observate; subliniază necesitatea de a alinia definițiile în toate domeniile de politică ale Uniunii și, prin urmare, necesitatea unui cadru funcțional de monitorizare și evaluare a performanței;


</Amend>
<Amend>Amendamentul		<NumAm>68</NumAm>
<DocAmend>Propunere de rezoluție</DocAmend>
<Article>Punctul 75 g (nou)</Article>
	

	Propunerea de rezoluție
	Amendamentul

	
	75g.	consideră că identificarea și definirea datelor privind performanța, după stabilirea indicatorilor și a obiectivelor, reprezintă un demers mai tehnic, care necesită îmbunătățiri majore în CFM post-2027; subliniază că datele privind performanța, atât cele existente, cât și cele noi, ar trebui să fie exacte și consecvente pentru a evita o sarcină administrativă inutilă și pentru a asigura comparabilitatea datelor furnizate de diferitele state membre; invită Comisia să utilizeze pe deplin datele și cunoștințele puse la dispoziție de Eurostat și Centrul de Cercetare Comun; invită Comisia să identifice valori de referință pentru indicatori și obiective înainte să înceapă CFM post-2027;


</Amend>
<Amend>Amendamentul		<NumAm>69</NumAm>
<DocAmend>Propunere de rezoluție</DocAmend>
<Article>Punctul 75 h (nou)</Article>
	

	Propunerea de rezoluție
	Amendamentul

	
	75h.	constată că, în cazul instrumentelor bazate pe performanță, dacă plățile se bazează pe realizarea indicatorilor/obiectivelor definite ex ante, este extrem de important să se verifice dacă chiar au fost îndeplinite aceste obiective; consideră că mecanismele de verificare convenite pot lămuri ce acțiuni și rezultate sunt necesare pentru a stabili dacă a fost atins un obiectiv și dacă se poate efectua o plată aferentă; reamintește că trebuie să fie consultate corespunzător toate serviciile relevante ale Comisiei atunci când se verifică realizările obținute și să se prezinte documente care să ateste acest proces;


</Amend>
<Amend>Amendamentul		<NumAm>70</NumAm>
<DocAmend>Propunere de rezoluție</DocAmend>
<Article>Punctul 78</Article>
	

	Propunerea de rezoluție
	Amendamentul

	78.	subliniază că, până în prezent, bugetul Uniunii a fost obligat să ramburseze numai dobânda aferentă NGEU și că, începând cu 2028, bugetul va trebui să ramburseze și capitalul; subliniază că se preconizează că, începând din 2028, costurile totale pentru rambursarea capitalului NGEU și a dobânzilor vor fi de aproximativ 20-30 de miliarde EUR pe an;
	78.	își face griji că datoria neachitată în contul împrumuturilor s-a ridicat, la sfârșitul anului 2023, la 458,5 miliarde EUR, reprezentând 2,7 % din PIB-ul total al UE; subliniază că, până în prezent, bugetul Uniunii a fost obligat să ramburseze numai dobânda aferentă NGEU, dar că, începând cu 2028, bugetul va trebui să ramburseze și capitalul; subliniază că se preconizează că, începând din 2028, costurile totale pentru rambursarea capitalului NGEU și a dobânzilor vor fi de aproximativ 20-30 de miliarde EUR pe an; constată că o îndatorare mai mare face ca bugetul Uniunii să fie mai vulnerabil la creșterile ratei dobânzii; subliniază, prin urmare, că ar trebui evitate cât mai mult posibil să se contracteze noi împrumuturi;


</Amend>
<Amend>Amendamentul		<NumAm>71</NumAm>
<DocAmend>Propunere de rezoluție</DocAmend>
<Article>Subtitlul 13</Article>
	

	Propunerea de rezoluție
	Amendamentul

	Un buget pe termen lung care să dispună de resurse adecvate și să fie finanțat în mod sustenabil
	Un buget pe termen lung care să dispună de resurse adecvate, să fie finanțat în mod sustenabil și să fie protejat cu succes


</Amend>
<Amend>Amendamentul		<NumAm>72</NumAm>
<DocAmend>Propunere de rezoluție</DocAmend>
<Article>Punctul 82</Article>
	

	Propunerea de rezoluție
	Amendamentul

	82.	subliniază că, astfel cum s-a descris mai sus, nevoile bugetare pentru perioada de după 2027 vor fi semnificativ mai mari decât sumele alocate CFM 2021-2027; insistă, prin urmare, asupra faptului că Uniunea va fi în măsură să facă față provocărilor semnificative cu care se confruntă și să își îndeplinească obiectivele de politică numai dacă următorul CFM va dispune de resursele necesare pentru a răspunde nevoilor bugetare din ce în ce mai mari;
	82.	subliniază că, astfel cum s-a descris mai sus, nevoile bugetare pentru perioada de după 2027 vor fi semnificativ mai mari decât sumele alocate CFM 2021-2027; insistă, prin urmare, asupra faptului că Uniunea va fi în măsură să facă față provocărilor semnificative cu care se confruntă și să își îndeplinească obiectivele de politică numai dacă următorul CFM va dispune de resursele necesare pentru a răspunde provocărilor cu care se confruntă Uniunea;


</Amend>
<Amend>Amendamentul		<NumAm>73</NumAm>
<DocAmend>Propunere de rezoluție</DocAmend>
<Article>Punctul 84</Article>
	

	Propunerea de rezoluție
	Amendamentul

	84.	reiterează necesitatea unor venituri sustenabile și reziliente pentru bugetul Uniunii; subliniază foaia de parcurs obligatorie din punct de vedere juridic în vederea introducerii de noi resurse proprii în AII, în care Parlamentul, Consiliul și Comisia s-au angajat să introducă suficiente resurse proprii noi pentru a acoperi cel puțin rambursarea datoriei NGEU;
	84.	își exprimă îngrijorarea că datoria Uniunii continuă să crească, o mare parte din această creștere datorându-se instrumentului temporar de redresare NGEU; este preocupat de faptul că datoria mai mare și costurile asociate mai mari cu dobânda vor avea consecințe pe termen lung asupra stabilității fiscale a UE, putând conduce la un efort financiar mai mare și la o capacitate redusă de a răspunde la provocări viitoare sau de a investi în domenii strategice esențiale; încurajează Comisia să exploreze opțiuni de a reduce povara totală a datoriei;


</Amend>
<Amend>Amendamentul		<NumAm>74</NumAm>
<DocAmend>Propunere de rezoluție</DocAmend>
<Article>Punctul 86</Article>
	

	Propunerea de rezoluție
	Amendamentul

	86.	invită Comisia să elaboreze un buget modernizat cu un accent reînnoit pe cheltuieli, determinat de nevoia de echitate, de o mai mare simplificare, de reducerea sarcinii administrative și de mai multă transparență, inclusiv în ceea ce privește veniturile; subliniază că reducerile și corecțiile existente expiră automat la sfârșitul actualului CFM;
	86.	invită Comisia să elaboreze un buget modernizat cu un accent reînnoit pe cheltuieli, determinat de nevoia de echitate, de o mai mare simplificare și digitalizare, de reducerea sarcinii administrative, de protejarea de fraude și de mai multă transparență, inclusiv în ceea ce privește veniturile; subliniază că simplificarea nu poate fi realizată în detrimentul activităților de control și raportare și că ar trebui să meargă mână în mână cu sisteme eficiente de detectare și de raportare a fraudelor; subliniază că reducerile și corecțiile existente expiră automat la sfârșitul actualului CFM;


</Amend>
<Amend>Amendamentul		<NumAm>75</NumAm>
<DocAmend>Propunere de rezoluție</DocAmend>
<Article>Punctul 88</Article>
	

	Propunerea de rezoluție
	Amendamentul

	88.	subliniază angajamentul Parlamentului de a-și juca pe deplin rolul pe parcursul întregului proces; consideră că elaborarea CFM ar trebui să fie de jos în sus și să se bazeze pe implicarea amplă a părților interesate; subliniază, de asemenea, necesitatea unui dialog strategic între cele trei instituții în perioada premergătoare propunerilor privind CFM;
	88.	subliniază angajamentul Parlamentului de a-și juca pe deplin rolul pe parcursul întregului proces; consideră că elaborarea CFM ar trebui să se facă de la bază la vârf și să se bazeze pe implicarea amplă a tuturor părților interesate relevante și a autorităților locale și regionale; subliniază, de asemenea, necesitatea unui dialog strategic între cele trei instituții în perioada premergătoare propunerilor privind CFM; subliniază că toate instituțiile UE implicate în negocierile privind CFM trebuie să asigure standarde ridicate de transparență și răspundere de gestiune;


</Amend>

</RepeatBlock-Amend>

